turjo4nis/wikipedia-bn-dump-20250701 huggingface dataset:
শ্রেষ্ঠ খলচরিত্রে অভিনয়শিল্পী বিভাগে জাতীয় চলচ্চিত্র পুরস্কার (বাংলাদেশ)

বাংলাদেশ জাতীয় চলচ্চিত্র পুরস্কার শ্রেষ্ঠ খলচরিত্রে অভিনেতা বাংলাদেশের খলচরিত্রে অভিনয়ের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ২০০১ সাল থেকে দেওয়া হয়। প্রথম পুরস্কার বিজয়ী ছিলেন শহীদুল আলম সাচ্চু। মামুনুর রশীদ, শহীদুজ্জামান সেলিম ও জাহিদ হাসান সর্বাধিক দুইবার এই বিভাগে পুরস্কার অর্জন করেন।

বিজয়ীদের তালিকা

তথ্যসূত্র

জাতীয় চলচ্চিত্র পুরস্কার (বাংলাদেশ)
প্রতি বৎসর হালনাগাদ করা দরকার এমন নিবন্ধ
বুল্লা ইউনিয়ন, লাখাই

বুল্লা ইউনিয়ন বাংলাদেশের সিলেট বিভাগের হবিগঞ্জ জেলার লাখাই উপজেলার একটি ইউনিয়ন। বিস্তীর্ণ ফসলের মাঠ ও হাওড় অঞ্চল নিয়ে গঠিত এ ইউনিয়নটি আয়তনের দিক থেকে উপজেলার সর্ববৃহত ইউনিয়ন।

এক নজরে ইউনিয়ন
এ ইউনিয়নের নতুন ইউনিয়ন পরিষদ ভবনটি লাখাই হবিগঞ্জ সড়কের পাশে হলেও এ ইউনিয়নের অধিকাংশ অঞ্চল হাওড় বেষ্টিত ভাটি অঞ্চলে। এ ইউনিয়নে সবচেয়ে বেশি গ্রাম যার অধিকাংশই দ্বীপ বা হাটির মত। নদী, হাওড়, ফসলের জমি সমৃদ্ধ এ ইউনিয়নের সাবিক যোগাযোগ বর্ষা মওসুমেই সুবিধাজনক। বৎসরের কোন কোন সময়ে কোন কোন গ্রামে নৌকা চলে না, অল্প পানি থাকার কারণে হাঁটাও কষ্টকর। এ ইউনিয়নে একটি নৌ পুলিশ ফাড়ি, দুইটি বাজার, পশু সম্পদ অফিসের সাব সেন্টার সহ জনতা ও কৃষি ব্যাংকের শাখা আছে।

অবস্থান ও আয়তন
বুল্লা ইউনিয়নটির অবস্থান বাংলাদেশের সিলেট বিভাগের হবিগঞ্জ জেলার লাখাই উপজেলার উত্তরিভাগে।বুল্লা ইউনিয়ন লাখাই উপজেলার সবচেয়ে বড় ইউনিয়ন। এই ইউনিয়নের উত্তরে বানিয়াচং উপজেলার সুজাতপুর ইউনিয়ন, দক্ষিণে বামৈ ও করাব ইউনিয়ন, পূর্বে করাব ইউনিয়ন ও হবিগঞ্জ সদর উপজেলার লুকড়া ইউনিয়ন এবং পশ্চিমে কিশোরগঞ্জের অষ্টগ্রাম উপজেলা অবস্থিত। ইউনিয়ন তথ্যবাতায়ন অনুযায়ী ইউনিয়নটির আয়তন ১৮ বর্গ কিলোমিটার প্রায়।বুল্লা ইউনিয়ন নামে আরেকটি ইউনিয়ন আছে যেটি হবিগঞ্জের মাধবপুর উপজেলায় অবস্থিত।

প্রশাসনিক এলাকা
গ্রামের সংখ্যাঃ ২২টি।

 পশ্চিম বুল্লা
 পূর্ব বুল্লা
 বলাকান্দি
 বেগুনাই
 ভবানীপুর
 পূর্ণিবাড়ি
 কাটাইয়া
 ভরপূর্ণি
 মাদনা
 চরগাঁও
 চান্দপুর
 ফরিদপুর
 বালি
 গঙ্গানগর
 রামদেবপুর
 গোপালপুর
 গোয়াকরা
 হেলারকান্দি
 মাকসুদপুর
 মিরপুর
 নিদানপুর
 ভুমাপুর
 শালদিঘা

জনসংখ্যার উপাত্ত
জনসংখ্যাঃ ২১,৮০৮ জন।

শিক্ষা ব্যবস্থা
এ ইউনিয়নে ২টি উচ্চ বিদ্যালয় (১টি বালিকা উচ্চ বিদ্যালয়), ১৯ টি প্রাথমিক বিদ্যালয় এবং কয়েকটি মাদ্রাসা আছে।

দর্শনীয় স্থান

 হযরত শাহ বায়েজিদ  এর মাজার - বুল্লা বাজারে উত্তরপূর্ব কোণে অবস্থিত হযরত শাহজালাল এর সহচর । প্রতি বছর পৌষ মাসের দ্বিতীয় সপ্তাহে এখানে গ্রাম্য মেলার আয়োজন করা হয়।

হাট-বাজার

 বুল্লা বাজার

আরও দেখুন
 সিলেট বিভাগ
 হবিগঞ্জ জেলা
 লাখাই উপজেলা

তথ্যসূত্র

বহিঃসংযোগ
 অফিসিয়াল ওয়েবসাইট

লাখাই উপজেলার ইউনিয়ন
সাউথটেক গ্রুপ

সাউথটেক গ্রুপ হচ্ছে সিএমএমআই লেভেল ৫ সম্পন্ন এবং আইএসও ৯০০১ঃ২০১৫ সার্টিফায়েড সফটওয়্যার কোম্পানী। এটি বিশ্বব্যাপী 3,600 টিরও বেশি কোম্পানীর সাথে বাংলাদেশে দীর্ঘতম পরিসেবার ফাইন্যান্সিয়াল সলুশন কোম্পানিগুলির মধ্যে একটি। এর চেয়ারম্যান সৈয়দ মকবুল কাদের এবং ম্যানেজিং ডিরেক্টর/ সিইও হচ্ছেন সৈয়দ মামনুন কাদের। সাউথটেক হচ্ছে বাংলাদেশের সবচেয়ে বড় এন্টারপ্রাইজ সলুশ্যন স্পেস যার গ্রাহক এর মধ্যে রয়েছে বাংলাদেশ বেসরকারি বিমান চলাচল কর্তৃপক্ষ, ব্র্যাক, প্রিমিয়ার ব্যাংক, এবি ব্যাংক, ঢাকা ব্যাংক, আইসিডিডিয়ারবি ইত্যাদি।

সফটওয়্যার কোম্পানি
পচন নিবারক

পচন নিবারক বলতে এমন কিছু সক্রিয় রাসায়নিক যৌগকে বোঝায় যেগুলি নিরাপদে ত্বকে বা সজীব দেহকলার পৃষ্ঠতলে (যেমন মিউকাসময় পৃষ্ঠতল) অবস্থিত  জীবাণুদের ধ্বংস করতে পারে বা সেগুলির বৃদ্ধি ব্যাহত করতে পারে, যাতে রোগসৃষ্টিকারী জীবাণুর কারণে সৃষ্ট  রোগ সংক্রমণ এবং পচন নিবারণ বা প্রতিরোধ করা যায়।  পচন নিবারক পদার্থগুলি সংক্রমণ নিবারক হিসেবেও ব্যবহৃত হতে পারে। অনেক সময় দেহের অভ্যন্তরে অন্ত্র বা মূত্রথলিতে জীবাণু সংক্রমণ সারানোর জন্য বিশেষ ধরনের পচন নিবারক ব্যবহার করা হয়। পচন নিবারকগুলি এক ধরনের জীবনাশক ও জীবাণু নিরোধক। এগুলি জীবাণুদের কোষপ্রাচীরের ক্ষতিসাধন করে এগুলিকে মেরে ফেলে বা প্রতিরোধ করে। পচন নিবারককে ইংরেজি পরিভাষায় অ্যান্টিসেপ্টিক (Antiseptic) বলা হয়।

পচন নিবারকগুলি শিল্পকারখানাতে ব্যবহারযোগ্য পণ্য এবং গৃহস্থালি পণ্য হিসেবে বাজারে পাওয়া যায়। শিল্পকারখানাতে ব্যবহার্য পচন নিবারকগুলিতে সক্রিয় রাসায়নিক পদার্থের ঘনত্ব অনেক বেশি থাকে, তাই এগুলি অধিকতর বিষাক্ত হওয়ার সম্ভাবনা থাকে। ত্বকে ব্যবহার্য পচন নিবারকগুলি অপেক্ষাকৃত দুর্বল ও নিরাপদ, এগুলি দেহকলার ক্ষতি করতে পারে না। তবে ব্যবহারযোগ্য মাত্রার চেয়ে বেশি পরিমাণে ব্যবহার করলে এগুলি বিপজ্জনক এমনকি মৃত্যুর কারণ হতে পারে।

ঐতিহ্যগতভাবে অ্যালকোহলের দ্রবণ (যেমন ৭০% ইথাইল অ্যালকোহল, মিথাইল অ্যালকোহল বা আইসো-প্রোপানল) পচন নিবারক হিসেবে ব্যবহার করা হলেও বর্তমানে অধিকাংশ ক্ষেত্রে ক্লোরহেক্সিডিন বা আয়োডিন জাতীয় হ্যালোজেন যৌগের ব্যবহার বেশি (যেমন আয়োডিন টিংচার)। এছাড়া হাইড্রোজেন পারক্সাইডও পচন নিবারক হিসেবে ব্যবহৃত হয়। অন্যান্য গুরুত্বপূর্ণ সংক্রমণ নিবারকের মধ্যে আছে সেট্রিমাইড, পারদের বাইক্লোরাইড, বোরিক অ্যাসিড, হাইপোক্লোরাইট, মার্কিউরোক্রোম, পভিডোন-আয়োডিন এবং মার্থিয়োলেট। এছাড়া প্রাকৃতিক পচন নিবারক যেমন স্যাংকুইনারিন দাঁতের মাজন বা টুথপেস্টে ব্যবহার করা হয়।

ইংরেজ শল্যচিকিৎসক জোসেফ লিস্টার ১৮৬৭ সালে চিকিৎসাক্ষেত্রে পচন নিবারকের ব্যবহার প্রচলন করেন। লিস্টার জার্মান শরীরতত্ত্ববিদ টেওডোর শভান এবং ফরাসি জৈবরসায়নবিদ লুই পাস্তরের গবেষণালব্ধ ফলাফলের উপরে কাজ করেন এবং এই কাজের উপর ভিত্তি করে শল্যচিকিৎসাজনিত ও দুর্ঘটনাজনিত আঘাতের ক্ষতগুলিকে কার্বলিক অ্যাসিড তথা ফেনলের দ্রবণ দিয়ে পরিষ্কার করে জীবাণুমুক্ত করেন। এছাড়া তিনি শল্যযন্ত্রপাতিগুলিকেও ফেনল দিয়ে পরিষ্কার করতেন। তিনি ফেনলের একটি স্প্রে-ও উদ্ভাবন করেন যা শল্যচিকিৎসা কক্ষ ও রোগীর চিকিৎসা-পরিবর্তী আরোগ্যলাভ কক্ষে বাতাসে ছিটিয়ে দেয়া হত। এর ফলে ৫ বছরের ব্যবধানে অঙ্গকর্তনমূলক গুরুতর শল্যচিকিৎসাতে মৃত্যুর হার প্রায় ৫০ শতাংশ থেকে মাত্র প্রায় ১২ শতাংশে নেমে আসে। তবে কার্বলিক অ্যাসিড বা ফেনল বেশি বিষাক্ত বলে এটি আর ব্যবহার করা হয় না।

তথ্যসূত্র

চিকিৎসা স্বাস্থ্যবিধি
ঔষধপ্রস্তুতসংক্রান্ত অণুজীববিজ্ঞান
জীবাণু নিরোধক
ব্যাকটেরিয়ানাশক
পচন নিবারক
একেনবাবু

একেনবাবু হলেন আমেরিকা প্রবাসী বাঙালি সাহিত্যিক সুজন দাশগুপ্তের একটি কাল্পনিক গোয়েন্দা চরিত্র। সর্বপ্রথম একেনবাবুর কাহিনি প্রকাশ হয় আনন্দমেলা পত্রিকায় ১৯৯১ সালে।

চরিত্র 
একেনবাবুর ভাল নাম একেন্দ্র সেন। চেহারা অন্য গোয়েন্দাদের থেকে অনেকটাই আলাদা, ব্যতিক্রমী চরিত্র। তিনি আসলে সরকারি গোয়েন্দা। কিঞ্চিৎ মিতব্যয়ী, মধ্যবিত্ত বাঙালি ভদ্রলোকের মত বেশবাস করেন যা অনেক সময় অবিন্যস্ত থাকে, মাথায় টাক। দেখতে খানিকটা হাস্যকর তবে তীক্ষ্ণবুদ্ধি। নিজে খুব একটা শারীরিক কসরতে বিশ্বাসী নন। একেনবাবু আমেরিকা থেকে অপরাধতত্ত্ব নিয়ে পড়াশোনা করছেন। তার পরিবার কলকাতায় থাকে। একেনবাবুর কাহিনীগুলি লেখেন আমেরিকা প্রবাসী অধ্যাপক বাপিবাবু।

প্রকাশিত কাহিনীর তালিকা

চলচ্চিত্র 
বাংলা ধারাবাহিক ওয়েব সিরিজে একেনবাবু চলচ্চিত্রায়িত হয়েছে। পরিচালক অনির্বাণ মল্লিকের নির্দেশনায় একেনবাবু চরিত্রে অভিনয় করেছেন অনির্বাণ চক্রবর্তী।

তথ্যসূত্র 

কাল্পনিক বাঙালি ব্যক্তি
কাল্পনিক ভারতীয় গোয়েন্দা
কাল্পনিক হিন্দু
কলকাতার সংস্কৃতি
কাল্পনিক ভারতীয় ব্যক্তি
গোয়েন্দা গার্গী

গোয়েন্দা গার্গী হল বাঙালি সাহিত্যিক তপন বন্দ্যোপাধ্যায়ের একটি কাল্পনিক মহিলা গোয়েন্দা চরিত্র। গোয়েন্দা গার্গীকে নিয়ে লেখক ত্রিশেরও বেশি উপন্যাস লিখেছেন যার বেশিরভাগ প্রাপ্তবয়স্কদের জন্য। বিথিন মুখোপাধ্যায় ছদ্মনামেও কিছু গোয়েন্দাকাহিনী প্রকাশিত হয়েছে।

চরিত্র
গার্গীর পুরো নাম গার্গী ব্যানার্জী। সে কলকাতা বিশ্ববিদ্যালয়ে গণিতের ছাত্রী এবং সখের রহস্যভেদী। বেশিরভাগ সময় অযাচিতভাবে রহস্যজালে জড়িয়ে পড়ে গার্গী এবং বুদ্ধির দৌড়ে অপরাধীকে পরাস্ত করে। গার্গীর ডাকনাম মিতুন। গার্গী প্রথমে থাকত দাদা-বৌদির পরিবারে, পরে ‘ঈর্ষার সবুজ চোখ’ উপন্যাসে সায়ন চৌধুরীকে বধূহত্যার অভিযোগ থেকে মুক্ত করে সে এবং বিবাহ করে তাকে।

চলচ্চিত্র
৯০ এর দশকে গার্গীর গোয়েন্দাকাহিনী ঈর্ষার সবুজ চোখ ছোটপর্দায় ঈর্ষা নামে প্রচারিত হয়। গার্গীর ভূমিকায় অভিনয় করেছিলেন ইন্দ্রাণী হালদার। বহে বিষ বাতাস গল্প অবলম্বনে আকাশ আট বাংলা চ্যানেলে গার্গীর গোয়েন্দা কাহিনী প্রচারিত হয়। অনিন্দ্য সরকারের পরিচালনায় এই কাহিনীচিত্রে গার্গী চরিত্রে অভিনয় করেছেন দেবলীনা সেন।

তথ্যসূত্র

কাল্পনিক বাঙালি ব্যক্তি
গোয়েন্দা চরিত্র
কাল্পনিক নারী গোয়েন্দা
পশম বাণিজ্য

উত্তর আমেরিকার প্রাচীনতম এবং সবচেয়ে গুরুত্বপূর্ণ শিল্পগুলির মধ্যে পশম বাণিজ্য ছিল। পশম বাণিজ্য শিল্প 300 বছরেরও বেশি সময় ধরে মার্কিন যুক্তরাষ্ট্র এবং কানাডার বিকাশে একটি বড় ভূমিকা পালন করে।

১৫০০ এর দশকে ভারতীয় ও ইউরোপীয়দের মধ্যে বিনিময় হিসাবে পশম বাণিজ্য শুরু হয়। উত্তর আমেরিকার প্রথমতম পশম পাচারকারীরা ছিল ফরাসি অভিযাত্রী এবং জেলে। যারা ১৫০০ এর দশকের প্রথম দিকে পূর্ব কানাডার কাছে এসেছিল।

ফরাসিদের বন্ধুত্বপূর্ণ সম্পর্ক স্থাপনের জন্য ভারতীয়দের কেটল, ছুরি এবং অন্যান্য উপহার দেওয়ার পর বাণিজ্য শুরু হয়। বিনিময়ে ভারতীয়রা ফরাসিদের পশম দেয়। ১৬০৮ সালে, ফরাসি অনুসন্ধানকারী স্যামুয়েল দে চামপাইন বর্তমান শহর ক্যুবেক শহরের একটি বাণিজ্য বাণিজ্য প্রতিষ্ঠা করেছিলেন। শহরটি পশম-বাণিজ্য কেন্দ্র হয়ে ওঠে। ফ্রেঞ্চরা সেন্ট লরেন্স নদী এবং গ্রেট লেকগুলির চারপাশে তাদের বাণিজ্য কার্যক্রম সম্প্রসারিত করেছিল।

১৬০০ এর দশকের গোড়ার দিকে, ইংরেজ বসতি স্থাপনকারীরা এখন নিউ ইংল্যান্ড ও ভার্জিনিয়াতে একটি পশম ব্যবসা গড়ে তুলেছিল। পরবর্তীকালে ইংরেজ ব্যবসায়ীরা ইরোউওয়েস ইন্ডিয়ানসদের সাথে একটি জোট গঠন করে এবং তাদের ট্রেডিং এলাকা মেইন থেকে আটলান্টিক কোস্ট থেকে জর্জিয়া পর্যন্ত প্রসারিত করে।

ইউরোপীয় ব্যবসা সংস্থাগুলি ১৬০০ এর দশকে এবং ১৭০৯ এর দশকে উত্তর আমেরিকা থেকে প্রেরিত বিপুল সংখ্যক পশম বাণিজ্য সংস্থা পরিচালনা করেছিল। ১৬৭০ সালে হডসনের বে কোম্পানী প্রতিষ্ঠিত হয় এবং এটা এই সংস্থাগুলির মধ্যে সবচেয়ে বিখ্যাত।এটি ফরাসি ব্যবসায়ীদের একটি গোষ্ঠীর দ্বারা প্রতিষ্ঠিত হয়েছিল, দুটি ফরাসি ফার ব্যবসায়ীদের সহায়তায়। ইংরেজ সরকার এখন হডসন বে অঞ্চলে কোম্পানির একমাত্র বাণিজ্যিক অধিকার দিয়েছে। ১৭৮৩ সালে, মন্ট্রিলের ব্রিটিশ ব্যবসায়ীরা হুদসনের বে কোম্পানির সাথে প্রতিদ্বন্দ্বিতার জন্য উত্তর ওয়েস্ট কোম্পানি প্রতিষ্ঠা করেছিলেন।নতুন ব্যবসায়ীদের "নর্থ ওয়েস্টারস" বলা হয়।তবে, কোম্পানি আর্থিকভাবে ব্যর্থ হয়েছিল এবং ১৮২১ সালে হডসনের বে কোম্পানির সাথে মিলিত হয়েছিল। ১৭০০ এর দশকের শেষদিকে, রাশিয়া বর্তমান আলাস্কা অঞ্চলে বিকাশ শুরু করে। ১৭৯৯ সালে রাশিয়ান আমেরিকান কোম্পানি প্রতিষ্ঠিত হয়েছিল।

১৭০০ এর দশকের শেষের দিকে পূর্ব আমেরিকাতে পশম ব্যবসার হ্রাস শুরু হয়।

উত্তর আমেরিকার ব্রিটিশ ও ফরাসি সাম্রাজ্যের বিকাশে পশমের বাণিজ্য অবদান রাখে।পশম বাণিজ্য আমেরিকায় ফ্রান্স এবং গ্রেট ব্রিটেনের মধ্যে দ্বন্দ্ব সৃষ্টি করে।ট্রেডিং জোটের উপর প্রতিদ্বন্দ্বিতাও ভারতীয় উপজাতিদের মধ্যে উদ্ভূত হয়েছিল যা ইউরোপীয় পণ্য অর্জন করতে চেয়েছিল।পশম বাণিজ্য ভারতীয় ও সাদা ব্যবসায়ীদের মধ্যে বন্ধুত্বপূর্ণ সম্পর্ক উন্নীত করেছে।

পশম ব্যবসায়ীদের দাবি মার্কিন যুক্তরাষ্ট্র এবং কানাডার মধ্যে সীমান্ত প্রতিষ্ঠার জন্য পশম ব্যবসা দায়ী।উদাহরণস্বরূপ, মার্কিন যুক্তরাষ্ট্রে এবং ব্রিটিশ ব্যবসায়ীরা নিয়ন্ত্রিত বাণিজ্যগুলি গ্রেট লেক অঞ্চলে সীমানা নির্ধারণ করতে সহায়তা করেছিল।

তথ্যসূত্র

প্রাণিকল্যাণ
মার্কিন যুক্তরাষ্ট্রের ইতিহাস
রাশিয়ার অর্থনীতি
মার্কিন যুক্তরাষ্ট্রের অর্থনীতি
ইউরোপের ইতিহাস
আন্তর্জাতিক বাণিজ্য
শিল্প
অসম্পূর্ণ
শিল্প (অর্থনীতি)
অরবিন্দ স্বামী

অরবিন্দ স্বামী (জন্মঃ ১৮ জুন ১৯৭০) হচ্ছেন ভারতের তামিল চলচ্চিত্র শিল্পের একজন অভিনেতা। তামিল চলচ্চিত্র শিল্পের খ্যাতিমান পরিচালক মণি রত্নম এর হাত ধরে চলচ্চিত্রে অভিষেক হয় অরবিন্দের, ১৯৯১ সালের রজনীকান্ত অভিনীত চলচ্চিত্র দলপতিতে অরবিন্দ অভিনয় করার সুযোগ পেয়েছিলেন, এরপর মণি রত্মমেরই রোজা (১৯৯২) এবং বম্বে (১৯৯৫) তে অভিনয় করে মোটামুটি পরিচিতি পেয়ে যান অরবিন্দ।

ছাত্র জীবনে চিকিৎসক হতে চাইলেও অরবিন্দ পরে চলচ্চিত্রের প্রতি আগ্রহী হয়ে উঠেছিলেন। চেন্নাইয়ের লয়োলা কলেজে অরবিন্দ থিয়েটার করতেন, মডেলিং করা শুরু করলে একটি বিজ্ঞাপন চিত্রের মাধ্যমে মণি রত্নম এর নজর কেড়েছিলেন, মণি তাকে চলচ্চিত্রে অভিনয়ের প্রস্তাব দিলে তিনি সাথে সাথে রাজী হয়ে গিয়েছিলেন এবং দলপতি (১৯৯১) চলচ্চিত্রে অরবিন্দ মোটামুটি একটি ভালো চরিত্রেই অভিনয় করেছিলেন।

২০০০ সালের রোমান্টিক চলচ্চিত্র আলাইপায়ুদেতে অরবিন্দ গেস্ট রোলে ছিলেন।

তথ্যসূত্র

বহিঃসংযোগ 
 

তামিল চলচ্চিত্র অভিনেতা
১৯৭০-এ জন্ম
ভারতীয় কণ্ঠাভিনেতা
ভারতীয় টেলিভিশন উপস্থাপক
ভারতীয় চলচ্চিত্র অভিনেতা
জীবিত ব্যক্তি
চেন্নাইয়ের অভিনেতা
ডন বস্কো স্কুলসের প্রাক্তন শিক্ষার্থী
জিন হ্যারিস

পার্ক জেরাল্ড জিনজ্যান জিন হ্যারিস (; জন্ম: ১৮ জুলাই, ১৯২৭ - মৃত্যু: ১ ডিসেম্বর, ১৯৯১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬৫ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জিন হ্যারিস।

খেলোয়াড়ী জীবন 
১৯৪৯-৫০ মৌসুম থেকে ১৯৬৪-৬৫ মৌসুম পর্যন্ত জিন হ্যারিসের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে রক্ষণাত্মক ঢংয়ে খেলে থাকেন। এছাড়াও দলের প্রয়োজনে আগ্রাসী ভূমিকায় অগ্রসর হতেন জিন হ্যারিস।

সমগ্র খেলোয়াড়ী জীবনে অনেকগুলো বছর মিলিয়ে নয়টিমাত্র টেস্টে অংশগ্রহণ করেছেন জিন হ্যারিস। ১৩ অক্টোবর, ১৯৫৫ তারিখে করাচীতে স্বাগতিক পাকিস্তানের বিপক্ষে জ্যাক আলাব্যাস্টার ও ট্রেভর ম্যাকমানের সাথে একযোগে টেস্ট ক্রিকেটে অভিষেক ঘটে তার। অভিষেক টেস্টে ৭ ও ২১ রান তুলেন। ২৯ জানুয়ারি, ১৯৬৫ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।

সর্বমোট আঠারো ইনিংসে অংশ নিয়ে মাত্র দুইবার অর্ধ-শতরানের সন্ধান পেয়েছেন। উভয়টিই ১৯৬১-৬২ মৌসুমে দক্ষিণ আফ্রিকা গমনে লাভ করেছিলেন। ডারবানে সিরিজের প্রথম টেস্টে ৭৪ ও কেপটাউনে সিরিজের তৃতীয় টেস্টে ১০১ রানের সেঞ্চুরি পান।

ব্যক্তিগত জীবন 
অপ্রচলিত ‘জিনজ্যান’ নামটি ভারতীয় শব্দ থেকে আহুত বলে ধারণা করা হয়। হ্যারিসের পরিবারের আত্মীয়-পরিজনের অনেক সদস্য ব্যবহার করেছেন। ক্রিস ও বেন উভয়ে মধ্যনাম হিসেবে জিনজ্যান ব্যবহার করছেন।

১ ডিসেম্বর, ১৯৯১ তারিখে ৬৪ বছর বয়সে ক্যান্টারবারির ক্রাইস্টচার্চ এলাকায় জিন হ্যারিসের দেহাবসান ঘটে। ব্যক্তিগত জীবনে বিবাহিত ছিলেন তিনি। জিন হ্যারিসের দুই পুত্র প্রথম-শ্রেণীর ক্রিকেটে খেলায় অংশ নিয়েছেন। তন্মধ্যে, ক্রিস হ্যারিস নিউজিল্যান্ডের পক্ষে প্রতিনিধিত্ব করেছেন। অন্যদিকে, বেন হ্যারিস ক্যান্টারবারি ও ওতাগোর পক্ষে খেলেছেন।

তথ্যসূত্র

আরও দেখুন 
 বিল বেল
 ইয়ান লেগাট
 নিউজিল্যান্ডীয় টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 

১৯২৭-এ জন্ম
১৯৯১-এ মৃত্যু
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
ক্রাইস্টচার্চ থেকে আগত ক্রিকেটার
বরবটি

বরবটি () এটি এক প্রকার সবজি। বাংলাদেশের একটি জনপ্রিয় সবজি। সারা বছরই এই সবজি চাষ করা যায়। রান্না করে খাওয়ার পাশাপাশি এটি কাঁচাও খাওয়া যায়।

পরিচিতি 
এই সবজি প্রোটিনসমৃদ্ধ। বরবটি বসতবাড়িতেও চাষ করা যায়। ভাজা-সেদ্ধ-তরকারি সবকিছুতেই সমান উপযোগী। পুষ্টিগুণেও সমৃদ্ধ। সাধারণত সেদ্ধ, ভাজা বা ঝোল রান্না করে খাওয়া হয়।

জাত 
বিভিন্ন ধরনের বরবটির জাত রয়েছে। যেমন- বিএইউ বরবটি-১, কেগর নাইটি, চীনা বরবটি, ফেলন, লালবেনী, ঘৃত কুমারী, গ্রীন লং, তকি, বনলতা ইত্যাদি। তবে কেগরনাটকী নামে একটি উন্নত প্রজাতির বরবটি অনেক দিন পর্যন্ত চাষ হয়ে আসছে। কেগরনাটকী প্রজাতিটি পৌষ এবং মাঘ মাস ছাড়া সারা বছরই চাষ করা যায়। বরবটির উল্লেখযোগ্য প্রজাতির মধ্যে কেগরনাটকী ও লাল বেণী প্রজাতির ফলন সবচেয়ে বেশি।

সময় 
ফেব্র‌ুয়ারি থেকে জুলাই মাস  হলো বরবটির বীজ বপনের উপযুক্ত সময়। শীতকালে বরবটির বীজ বোনা উচিত নয়।

পুষ্টিগুণ 
১০০ গ্রাম বরবটিতে রয়েছে জলীয় অংশ ৮৭.৫ গ্রাম, প্রোটিন ৩.০ গ্রাম, শর্করা ৯.০ গ্রাম, মোট খনিজ পদার্থ ০.৮ গ্রাম, ক্যালসিয়াম ৩৩ মিলিগ্রাম, আয়রন ৫.৯, ভিটামিন বি-১ ০.১৪, ভিটামিন বি- ২ ০.৩০ মিলিগ্রাম, ভিটামিন সি খুব অল্প, খাদ্যশক্তি ১৮ ক্যালরি। আছে প্রচুর পরিমাণে অ্যান্টিঅক্সিডেন্ট, অ্যান্টিভাইরাল , অ্যান্টিব্যাকটিরিয়াল, অ্যান্টিক্যান্সার ধর্ম। এতে আরও রয়েছে ভিটামিন বি১ , বি ২, ক্লোরোফিল , রিবোফ্লাভিন , ফসফরাস, থায়ামিন , তন্তু ও বিভিন্ন খনিজ পদার্থ।

অপকারিতা 
বরবটির অপকারিতা খুবই কম। যাদের রক্তে চিনির পরমাণ অনেক বেশি তাদের বারবটি না খাওয়াই ভালো। কিডনিতে ক্রিয়েটিনিনের সমস্যা এবং যাদের গেঁটে বাত আছে তাদের বরবটি পরিহার করাই উচিত।

চিত্রশালা

আরও দেখুন 

 শিম
 মিষ্টি কুমড়া
 মরিচ।

তথ্যসূত্র 

সবজি
বাংলাদেশের উদ্ভিদ
এশীয় সবজি
ফলমূল সবজি
ভোজ্য কলাই
লুসিয়ান

সামসাটার লুসিয়ান সিরিয়ার একজন ব্যঙ্গ সাহিত্য রচয়িতা এবং অলঙ্কারশাস্ত্র পারদর্শী ছিলেন। তিনি হাস্যকর কুসংস্কার, ধর্মীয় গোঁড়ামি এবং ভৌতিক বিশ্বাস নিয়ে ব্যঙ্গ করার জন্য বিখ্যাত ছিলেন। যদিও তার স্বদেশী ভাষা সিরিয়াক ছিল কিন্তু তার যাবতীয় সাহিত্য কর্ম প্রাচীন গ্রীক ভাষায় লিখিত।

এ পর্যন্ত লুসিয়ান এর সম্পর্কে যা কিছু জানা গেছে সবই তার রচনা থেকে। যদিও তার ব্যঙ্গাত্মক রচনা থেকে বেশি কিছু জানা সম্ভব হয়নি। তার 'দ্যা ড্রিম' ভাষণ অনুযায়ী তিনি সিরিয়ার সুদূর রোমান প্রদেশের ইউফ্রেটিস নদীর কিনারে অবস্থিত সামসাটা গ্রামের এক মধ্যবিত্ত পরিবারের ছেলে। যুবক লুসিয়ান তার চাচার কাছে শিক্ষানবিশ ভাস্কর ছিলেন। কিন্তু ভাস্কর্যশিল্পে ব্যর্থ হয়ে লনিয়াতে পালিয়ে যান শিক্ষান্বেষণে।অতঃপর তিনি একজন অস্থায়ী অধ্যাপক হিসেবে পুরো রোম জুড়ে বিভিন্ন বিশ্ববিদ্যালয়ে ভ্রমণ করেন। শিক্ষক হিসেবে যথেষ্ট খ্যাতি এবং সম্পদ অর্জনের পর অবশেষে তিনি এথেন্সে স্থায়ীভাবে বাস করেন প্রায় এক দশকের মতো। এসময় তিনি তার বেশিরভাগ সাহিত্যচর্চা করেছিলেন। শেষ বয়সে তিনি মিশরের একজন উচ্চপদস্থ সরকারী কর্মকর্তা হিসেবে নিয়োগপ্রাপ্ত হন। এরপর ঐতিহাসিক প্রেক্ষাপটে তার আর কোনো তথ্য পাওয়া যায়নি।

লুসিয়ানের রচনাসমূহ বেশ জনপ্রিয় ছিল পুরাকাল থেকে। প্রায় আশিটারও বেশি রচনা এখন পর্যন্ত টিকে আছে এবং তার সমসাময়িক লেখকদের থেকে অধিক মান সম্পন্ন লেখা হিসেবে বিবেচিত। তার সবচেয়ে বিখ্যাত সাহিত্যকর্ম "এ ট্রু স্টোরি" একটি ব্যঙ্গধর্মী রচনা কল্পকাহিনী লেখকদের নিয়ে। এসব কল্পকাহিনী পরবর্তী সময়ে 'সাইন্স ফিকশন' হিসেবে পরিচিত। লুসিয়ান প্রাহসনিক সংলাপ রীতির প্রবর্তক যা কিনা গতানুগতিক প্লেটোনিক ডায়ালগ এর ব্যঙ্গকাব্য। তার সংলাপ "দ্যা লাভার অফ লাইজ" অতিপ্রাকৃতে বিশ্বাসীদের ব্যঙ্গ করে লিখেছিলেন এবং এতে রয়েছে "দ্যা সরচারার্স এপ্রেনটাইস" এর সবচেয়ে পুরাতন সংস্করণ। লুসিয়ান অনেক ব্যঙ্গরচনা লিখেছিলেন চিরাচরিত ঈশ্বর বিষয়ক গল্প নিয়ে। যেমন, "দ্যা ডায়ালগ অফ দ্যা গডস", "ইকারোমেনিপ্পাস", "জিউস রেন্টস", "জিউস ক্যাটেকাইজড" এবং "দ্যা পার্লামেন্টে অফ দ্যা গডস"।

লেখক
১২৫-এ জন্ম
২য় শতাব্দীতে মৃত্যু
ওলকপি

ওলকপি () কপি গোত্রের মধ্যে এক অন্যতম সবজি (ব্রাসিকা অলরেএসিয়া গঙ্গিলেডস গ্রুপ)। সাধারনত দুই ধরনের ওলকপি আছে। সাদাটে সবুজ এবং বেগুনি সবুজ। কাঁচা এবং রান্না রান্না করে খাওয়া যায়। স্টেম এবং পাতা উভয় দিয়ে তরকারি হিসাবে ব্যবহার হয়।

পরিচিতি 
ওলকপি শীতের অন্যান্য সবজির চেয়ে শক্ত ধরনের সবজি। এটি ইউরোপীয় দেশগুলো, ভারতের পশ্চিমবঙ্গ ও বাংলাদেশ সহ দক্ষিণ এশিয়ার দেশসমূহে চাষাবাদ ও খাওয়া হয়। মূলত এটি বাঁধাকপির একটি বিশেষ প্রজাতি, কপি জাতীয় সবজি যেমন ব্রোকলি, ফুলকপি, পাতা-কপি, শালগম গোত্রের। কপির চেয়ে মোটামুটি শক্ত আবরণের মধ্যে বেড়ে ওঠে। সেদ্ধ হতে বেশ সময় নেয়। অনেকটা ব্রোকলির মত ও আপেলের মত কচকচে খেতে। পৃথিবীজুড়ে সালাদের জন্য বিভিন্ন উপকরণ হিসাবে এর ব্যবহার হয়ে থাকে। ইউরোপের কিছু দেশে গৃহপালিত পশুকে পর্যাপ্ত পুষ্টির যোগান দিতে ওলকপি খাওয়ানো হয়।

জাত ও সময় 
কয়েকধরনের ওলকপির চাষ। উল্লেখযোগ্য- মিরাকেল, অনুপম, এক্সপ্রেস মল্লিকা এফ-১, আর্লি মল্লিকা এফ-১, বাম্পার হারভেস্ট এফ ১, নিমজিন এফ-১, ক্রান্তি এফ-১, ইউনিক বল এফ-১, নিমাজিন এফ-১ ইত্যাদি। ওলকপির হালকা সবুজ রঙের জাত আর্লি হোয়াইট ভিয়েনা এবং বেগুনি রঙের জাত আর্লি পার্পল ভিয়েনা।

পুষ্টিগুণ 
ওলকপির অনেক পুষ্টিগুণ। ক্যান্সার প্রতিরোধ, ওজন কমানো, হজম শক্তি বৃদ্ধি, রোগ প্রতিরোধ ক্ষমতা বৃদ্ধি, বিপাক প্রক্রিয়া নিয়ন্ত্রণ, হাড় মজবুত, রক্ত সঞ্চালন বৃদ্ধি করা সহ দৃষ্টি শক্তি বৃদ্ধি করে এবং স্নায়ুর কার্যকরীতা ও মাংসপেশি বৃদ্ধিতে ভূমিকা রাখে। ম্যাগনেসিয়াম, ক্যালসিয়াম, পটাশিয়াম, লৌহ এবং ভিটামিন বি, ভিটামিন সি, ভিটামিন কে ও ভিটামিন এ আছে। এছাড়াও ডায়েটারি ফাইবার এবং ফাইটোকেমিকেলস ও অ্যান্টিঅক্সিডেন্ট সহ বিভিন্ন ক্যারোটিন পাওয়া যায়। গ্রুকোসিনোলেটস রাসায়নিক ও অ্যান্টিঅক্সিডেন্টগুলো স্তন ও প্রোস্টেট সহ সব রকম ক্যানসার প্রতিরোধ করতে সহায়তা করে।

অপকারিতা 
ওলকপির থেকে কিছু কিছু ক্ষেত্রে অ্যালার্জি হতে পারে। তবে বিরল ক্ষেত্রে অ্যালার্জির জন্য অস্বস্তির কারণ পারে। অ্যালার্জি রোগীরা অথবা যাদের খাবারে অ্যালার্জি রয়েছে তাদের ডাক্তারের পরামর্শ নিয়ে ওলকপি খেতে হবে। স্বাভাবিক মানুষদের ওলকপি খেতে কোনও বাধার কিছু নেই। ভগ্ন স্বাস্থ্যবানদের জন্য বেশি উপকারী।

চিত্রশালা

আরও দেখুন 

 বরবটি
 শিম
 মিষ্টি কুমড়া
 মরিচ

তথ্যসূত্র 

সবজি
উদ্ভিদ
বাস্তবতা

বাস্তবতা হচ্ছে সব কিছুর সমষ্টি যা বাস্তব, যা নিছক কল্পনার বিরোধীতা করে।এছাড়াও শব্দটি সত্তাতাত্ত্বিক জিনিসের অবস্থা, অস্তিত্ব নির্দেশ করে।ভৌত অর্থে, বাস্তবতা হচ্ছে জানা-অজানা সব কিছুর  সমষ্টি। প্রকৃত বাস্তবতা বা অস্তিত্ব বা সত্ত্বা সম্পর্কে দার্শনিক প্রশ্ন সত্তাতাত্ত্বিক বিধির আওতায় বিবেচনা করে, যা পাশ্চাত্য দার্শনিকদের অধিবিদ্যার একটি প্রধান শাখা। এছাড়াও সত্তাতাত্ত্বিক প্রশ্ন দর্শনের বিচিত্র বৈশিষ্ট্য, দর্শন বিঙ্গান, ধর্ম, গণিত এবং যৌক্তিক বিষয় নিয়ে আলোচনা করে।এই প্রশ্নগুলো শুধু ভৌত বস্তুকেই বাস্তব হিসেবে অন্তর্ভুক্ত করে, যদিও বাস্তবতা মৌলিকভাবে অবাস্তব।

বৈশ্বিক মত ও তত্ত্ব

একটি সাধারণ কথোপকথন ব্যবহার হয়  বাস্তবতা মানে "উপলব্ধি, বিশ্বাস, এবং বাস্তবতা দিকে মনোভাব ", "আমার বাস্তবতা, আপনার বাস্তবতা না" হিসেবে।এটি প্রায়ই ব্যবহার করা হয় একটি কথোপকথন হিসাবে যা  একটি কথোপকথন পক্ষের একমত, অথবা গভীরভাবে quibble না, একমত হওয়া উচিত  বাস্তব কি বিভিন্ন ধারণা। উদাহরণস্বরূপ, বন্ধুদের মধ্যে একটি ধর্মীয় আলোচনায়, এক বলতে পারে (হাস্যরস চেষ্টা)  "তুমি অসম্মতি হতে পার, কিন্তু আমার বাস্তবতা, সবাই যায় স্বর্গের দিকে."বাস্তবতা লিঙ্ক যে একটি ভাবে সংজ্ঞায়িত করা যেতে পারে এটা বিশ্ব  বা তাদের অংশ (ধারণাগত কাঠামো): বাস্তবতা হল  সবকিছুর সামগ্রিকতা, কাঠামো (প্রকৃত এবং ধারণাগত), ঘটনা (অতীত এবং বর্তমান)।এটি একটি বিশ্বের (এটা পৃথক বা উপর ভিত্তি করে করা হবে কিনা শেষ মানব অভিজ্ঞতা)  বর্ণনা বা মানচিত্র করার প্রচেষ্টা।পদার্থবিদ্যা, দর্শন থেকে কিছু ধারণা, সমাজবিজ্ঞান, সাহিত্য সমালোচনা, এবং অন্যান্য ক্ষেত্র বাস্তবতা বিভিন্ন তত্ত্ব আকৃতি পর্যবেক্ষণযোগ্য বা যোগ্য নয়।এমন একটা বিশ্বাস আছে যে,সেখানে কেবল ও আক্ষরিক অর্থে আমাদের প্রত্যেকেরই এর বাইরে কোন বাস্তব ধারণা বা বিশ্বাস নেই।এমন মনোভাবের জনপ্রিয় বিবৃতির সারাংশ, "বাস্তবতা হচ্ছে ধারণা" বা "বাস্তবতা হল যা আপনা থেকে দূরে যেতে পারে (রবার্ট অ্যান্টন উইলিয়ামসন) এবং  তারা  বিরোধী বাস্ততবতাকে ইঙ্গিত করে - অর্থাৎ,  যে দৃষ্টিভঙ্গির কোন উদ্দেশ্য বাস্তবতা নেই, সুনির্দদিষ্টভাবে স্বীকার করা হোক বা না হোক। বিজ্ঞানের অনেক ধারণা এবং দর্শন প্রায়ই সাংস্কৃৃৃতিক ও সামাজিকভাবে সঙ্গায়িত করা হয়।এই ধারণাটির বিস্তারিত টমার্স কুটির "বৈজ্ঞানিক  বিপ্লবের গঠন" নামক বইয়ে পাওয়া  যায়। বাস্তবতার সমাজ নির্মাণ,   সমাজবিজ্ঞান নিয়ে পিটার এল বার্জার এর  লেখা বইয়ে ধারণা  পাওয়া যায়, যা ১৯৬৬  সালে  প্রকাশিত  হয়েছে। এটা ব্যাখ্যা করে , কীভাবে বাস্তবতা অনুধাবন করার জন্য জ্ঞান অর্জন ও  ব্যবহার করতে হয়।বাস্ততবতার বাইরে, দৈনন্দিন   জীবনের সবচেয়ে গুরুুুত্বপূর্ণ , যেহেতু সম্পূর্ণ ওয়াকিবহাল ও মনোযোগী দৈনন্দিন জীবনের অভিজ্ঞতা।

তথ্যসূত্র

বাস্তবতা
বিমূর্তন
পূর্বানুমান
বিজ্ঞানের দর্শনের ধারণা
অধিবিদ্যার ধারণা
জ্ঞানতত্ত্বের ধারণা
যুক্তিবিজ্ঞানের ধারণা
অধিদর্শনের ধারণা
সত্তাতত্ত্ব
গণিতের দর্শন
ধর্মীয় দর্শন
প্রযুক্তির দর্শন
মনের দর্শনের ধারণা
জুলাই ২০১৯

জুলাই ২০১৯-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

১৪ জুলাই ২০১৯ (রবিবার) 
 ইংল্যান্ডের লর্ডসে আইসিসি আয়োজিত ক্রিকেট বিশ্বকাপ ফাইনালে টাই হওয়া ম্যাচে নিউজিল্যান্ডকে হারিয়ে ইংল্যান্ড ১ম বারের মতো বিশ্বকাপ ক্রিকেটের শিরোপা জয় করে।

জন্ম

মৃত্যু

১২ জুলাই ২০১৯ (শুক্রবার) 
 টাইম শেয়ারিং অপারেটিং সিস্টেমের উদ্ভাবক মার্কিন কম্পিউটার বিজ্ঞানী  ফার্নান্দো হোসে কোর্বাতো মৃত্যুবরণ করেন।

১৪ জুলাই ২০১৯ (রবিবার) 
  বাংলাদেশের সাবেক রাষ্ট্রপতি হুসেইন মুহাম্মদ এরশাদ মৃত্যুবরণ করেন।

তথ্যসূত্র 

জুলাই
২০১৯
তেমাতাগি

তেমাতাগি একটি মাঝারি আকারের প্রবালদ্বীপ। এর কাছাকাছি আরো কয়েকটি বড় আকারের প্রবালদ্বীপ রয়েছে। 

৮ বর্গকিলোমিটার (৩.১ বর্গমাইল) জায়গাজুড়ে থাকা ১১.৫ কিলোমিটার (৭.১ মাইল) দৈর্ঘ্য ও ৭ কিলোমিটার (৪.৩ মাইল) প্রশস্ত এই দ্বীপটিতে মাত্র ৫৮ জন স্থায়ী বাসিন্দা রয়েছে।

ইতিহাস
১৭৯২ সালের ৫ এপ্রিল জাহাজ দৈবঘটনার মাধ্যমে উইলিয়াম ব্লাই প্রথম ইউরোপীয় হিসেবে এই দ্বীপে ভ্রমণ করেন। ব্লাইয়ের ভ্রমণকালে দ্বীপটি ছিলো বসতিহীন জনমানবশূন্য। কিছু কিছু মানচিত্রে তেমাতাগি প্রবালদ্বীপকে ব্লাইয়ের উপহ্রদ দ্বীপ বা Bligh's Lagoon Island নামে চিহ্নিত করা হয়।

মক্কার প্রতিপাদ স্থান
তেমাতাগি হলো মক্কার বিপ্রতীপ বিন্দুর কাছাকাছি অবস্থিত অর্থাৎ মক্কার নিকট প্রতিপাদ স্থান। এর ফলে তেমাতাগি ও তার পার্শ্ববর্তী দ্বীপগুলোর মধ্যবর্তী স্থানে কিবলার দিকের ব্যাপক তারতম্য হয়।

তথ্যসূত্র 

ফ্রান্সের দ্বীপ
প্রশান্ত মহাসাগরের দ্বীপ